**אירוע הפתיחה החגיגי של קליפה 37  
גלריית מופעים חדשה של תיאטרון קליפה** **בחלל בית כנסת   
20 פרפורמרים בגילאי 7 עד 77  
22 במרץ בקליפה 37, הרב קוק 37 בתל אביב**  
**"*אי אפשר לבית מדרש בלא חידוש*."**מסכת חגיגה

קליפה 37 הוא גלריית תיאטרון עכשווי, פרפורמנס, ואמנות בחלל של בית כנסת (לשעבר) בכרם התימנים בת"א  
קליפה 37 הוא מיזם אומנותי-חברתי-חדשני.   
קליפה 37הוא הבית החדש של תיאטרון קליפה.קליפה 37תהווה חלל אמנותי בין-תחומי וגמיש ללא הפרדה בין קהל לבמה, בו מדי חודש נעסוק בנושא אחר. "שחיתות כשרה", "הטרדה מינית", "כל מה שעובד", "אמנות הברטר" ועוד.בהתאם לנושא, נחבור ליוצרים ויוצרות מכל תחומי האומנות. יחד ניתן תגובה אמנותית בלתי מתפשרת למציאות הישראלית, תוך התייחסות להיסטוריה של השכונה והמבנה.

רגע לפני שהבניין ההיסטורי ששימש את אגודת "עזרת אחים" יפנה את מקומו לטובת עוד גורד שחקים, קליפה 37 יעורר ל- 365 ימים בלבד את ייעודו המקורי, כך שישוב להוות בית התכנסות של ניגודים, רעיונות מהפכניים ושיתופי פעולה אמנותיים חד פעמיים ויוצאי דופן.

מזה כשני עשורים שאנו פועלים במבנה הקבע ברחוב הרכבת 38 בתל אביב, בו בולט חסרונו של **דימיטרי טולפנוב ז"ל**, ממייסדי הקבוצה שנפטר לפני כשלוש שנים. מכיוון שהמבנה צר מלהכיל את היקף הפעילות האמנותית והחברתית הענפה של הקבוצה, הגיעה העת להמשיך אל חלל חדש - מרחב פעולה ליצירה ואוצרות תערוכות ומופעים כחלק מעולם התיאטרון העכשווי ולגלות צורות חדשות להופעה מערבת קהל.

את הכשרת והלבשת החלל הוביל **דן פורת**, רסטורטור ומעצב. קונספט העיצוב נשען על חומרים ממוחזרים בלבד

ועושה שימוש בצבעים ובאלמנטים ההולמים ומהדהדים את הצביון המקורי של בית הכנסת בדמותו החדשה.

קבוצת תיאטרון קליפה הוקמה ב1995 והינה מפורצי הדרך בתחום התיאטרון החזותי, הפרפורמנס והתיאטרון האימרסיבי בארץ ובעולם. במהלך שנות קיומה יצרה קליפה עשרות מופעים, שיתפה פעולה עם גורמי תרבות מרכזיים והשתתפה בפסטיבלים בינלאומיים רבים. העיסוק במסורות קאנוניות תוך מתיחת גבולות האסתטיקה והשפה המוכרים, מאפשר לקבוצה לייצר תגובה מתמדת וחתרנית למציאות החברתית-פוליטית בישראל.

אגודת ״**עזרת אחים**״ הוקמה באמצע שנות העשרים כגוף שמטרתו ״לספק עזרה רפואית, חינוך ותרבות לבני העדה התימנית". חברי האגודה רכשו מגרש ברחוב הים (לימים- הרב קוק), ובו נבנה צריף קטן ששימש תחילה כבית כנסת, אך ברבות השנים התפתחה בו פעילות מגוונת - שיעורי עברית ומוזיקה, ספרייה ואפילו מרפאה. משהוחלט על הקמת מבנה קבע לאגודה, נבנה על חורבות הצריף מבנה בן שלוש קומות, הוא בית הכנסת ״**עזרת אחים**״.   
עבורנו, בית הכנסת הישן ישמש מעתה בית חול ברחוב הים.

מופע / טקס הפתיחה -"**כל מה שעובד**" – יקיים באמצעות מוזיקה אלקטרונית חייה, תנועה ושירה, פעילות יוצאת דופן לאורם של ערכים ומטרות משותפות כמו שוויון ערך האדם, ציונות, הגשמה, צדק חברתי, קיום משותף בין יהודים וערבים, מעורבות חברתית, חתירה לשלום וקיומה של חברה ישראלית דמוקרטית, מוסרית וצודקת וכמובן שמירה על ערך החיים וכל מה שעובד.

**כל מה שעובד הוא טקס/מופע בין-תחומי בהשתתפות 20 רקדנים, שחקנים, זמרים, מוזיקאים וילדים בגילאי 7-77, המזקק את כל אותם הדברים שגורמים לנו להזדהות ותחושה טובה.  
יום חמישי, 22 במרץ בשעה: 19:37 בקליפה 37 ברחוב הרב קוק 37 (כרם התימנים) בתל אביב. מחיר כרטיס 60-80 ש"ח, טל': 03-6399090, פרטים נוספים באתר התיאטרון: clipa.co.il**